钦定古今图书集成/明伦汇编/官常典/第326卷 > 康熙八年
## 钦定古今图书集成/明伦汇编/官常典/第326卷 > 康熙八年

上谕刑部：“设立通政司及登闻鼓衙门，原以通达民。”

隐，陈告冤抑。果有真正冤枉事情，应赴该部院衙门告理。近则奸恶棍徒，或以琐细小事捏成重大，或以私仇借端陷害善良，或受人雇托，代为控告，或擅入禁地及行幸之所，冲突仪仗，趣近喊告。及将此等状词交与部院审理，并无大事及冤枉之处，反因被告干证，将良民株连受累者甚多。故前此已行禁止，今仍多有违禁妄告者，以后著严加禁止，如有恶徒仍前渎告者，除所告之事不准外，著照律治罪。尔部即严加晓谕遵行。《特谕》。康熙八年六月二十九日

上谕“吏部、刑部、事务殷繁。关系人命、殊为紧要。必得”

“才猷练达者乃能胜任。内国史院大学士对哈纳谙练刑部事务，著加太子太保，以内国史院大学士管刑部尚书事。尚书明珠著以原品候补。” 《特谕》。康熙八年七月初四日

康熙二十一年

上谕刑部：“时已季夏，雨泽愆期；迩来亢旱益甚，农事”

堪忧。朕思天人一理，感格之道，必有未孚。且刑狱或有淹滞，冤抑之气最能上干

《天和》内外大小问刑各衙门、审谳案件、恐有听断不公

“曲直颠倒，以及草率怠忽，任意迟延，致无辜之人，久羁犴狴。尔部即通行申饬，今后问刑各官，凡应速结事情，即为归结，勿得借端稽缓，苦累平民。务期虚公明允，详慎得情，以副朕钦恤刑狱，感召休祥至意。《特谕》。” 康熙二十一年六月十四日

康熙二十二年

上谕刑部：“国家设立问刑衙门，期于明罚，敕法弼教。”

化民；必审鞫精详、谳决平允，而后民情悦服，冤抑毕伸。近见尔部审理大小事件，每多草率因循，瞻徇舛错，全无振刷省改。如听讼之时，两造是非，自应分别定案；因意有偏私，往往不问曲直，勒令和息；或逼撤原状，含糊完结；以致奸顽幸免，良善含冤。又如入官财物，奉差籍没官员，不能廉洁自持，据实册报；乃恣“意侵盗竟饱私囊，贪黩成风，愍不畏罪殊非人臣奉公守法之谊。至于审事官员胶执己见听断不公或更改口词图遂私意或恐喝犯证不令直供或妄肆株连稽延月日或怠玩疏忽，苟且告竣此等弊端种种难以枚举。嗣后堂司各官，俱著洗心涤虑。痛改前非。一切刑名事务必令情法允协。无” 枉无纵，恪遵法纪，持廉秉公，以副委任之意。特谕。康熙二十二年三月二十二日

上谕刑部：“人命关系重大，凡现审人犯，自应早取口”

供，速行完结，庶不致无辜久禁囹圄，淹滞毙命。其中有应行详审及等候质对者，或暂行监候，或羁禁各门该管官员亦当严加稽察，不时照管，毋令狱卒及守门人等借端需索，恣行凌虐且各犯虽有应得之罪若未死于法先死于狱既非宪典亦干天和，朕心犹为不忍。向来在外各衙门审理人犯或系监毙，或“在路物故，凡一起内至三人以上者，定有处分之例。今思内外刑狱，事属一体，嗣后在内各衙门及各门监禁人犯，一起致毙几人以上者，作何处分，著九卿詹事、科道会同详议定例具奏。尔部即遵谕行。” 《特谕》。康熙二十二年闰六月二十日。

上谕刑部：“明罚敕法，民命攸关；必谳决精详，案无留。”

滞，而后听断得情，民免株累。向因刑部等衙门事务审理迟延，屡加申饬。今积案已完，宿弊渐革。惟在外直隶各省督抚等衙门，因循积习，怠忽稽迟，一切刑名案件，有经年不结者，有数年不结者。或因承审官员不能恪秉虚公，妥招定案，每多草率含糊，希图苟且完结。以致上官屡

行批駮：“沉案积久不清，或因上官意有偏徇，借端频行駮审，因而营求滋弊，颠倒是非，冤抑无辜，莫由申诉。此等情弊，皆由听断不公，完结不速，牵连淹滞，苦累小民。今应作何立法，俾在外各衙门痛改积习，永绝弊源，讼简刑清，克称平允。著九卿、詹事、科道会同详议，具奏特谕。” 康熙二十二年十月二十六日。。